**Rīgas Futbola Federācijas**

**un**

**Futbola Turnīru Asociācijas (Football Tournaments Association)**

**DISCIPLINĀRAIS REGLAMENTS**

**Ievada daļa**

1. Šis reglaments uzskaita Rīgas Futbola Federācijas un Futbola Turnīru Asociācijas (RFF/FTA) sacensību reglamentu noteikumu pārkāpumus, nosaka attiecīgās sankcijas, regulē RFF Disciplinārās komisijas (DK) lēmumu pieņemšanu.

2. Šis reglaments attiecas uz katru spēli un sacensībām, kuras organizē RFF/FTA, kā arī uz klubu/komandu oficiālajām personām, spēlētājiem un skatītājiem. Ārpus šīs sfēras tas piemērojams arī tad, ja ir pārkāpti citi RFF/FTA reglamentējošie dokumenti un par pārkāpumu nav sodījusi Latvijas Futbola Federācija (LFF), UEFA vai FIFA disciplinārās institūcijas.

3. Šim reglamentam ir pakļauti: a) juridiskas personas, kas šī Reglamenta izpratnē ir RFF vai FTA biedri, klubi un komandas; b) spēlētāji; c) spēles tiesneši; d) jebkura RFF vai FTA oficiālā persona, kas ir saistīta ar sacensībām, to spēlēm vai citu ar futbolu saistītu aktivitāti; e) RFF vai FTA valdes priekšsēdētāji vai amata kandidāti, valdes locekļi, darbinieki, komisiju un komiteju locekļi, kā arī visu iepriekšminēto institūciju kandidāti; f) skatītāji.

**1.daļa. Vispārīgā daļa**

1.1. Ja nav norādīts citādāk, pārkāpumi ir sodāmi neatkarīgi no tā, vai tie ir izdarīti tīši vai netīši.

1.2. Par darbībām, kas ir mēģinājumi, DK var samazināt faktiskajam pārkāpumam paredzēto sankciju.

1.3. Sodāms ir jebkurš, kurš piedalās pārkāpuma izdarīšanā kā pamudinātājs vai līdzdalībnieks.

1.4. DK, ņemot vērā iesaistītās puses vainas pakāpi un sacensību rangu, kurās attiecīgais pārkāpums tika veikts, var attiecīgi samazināt sodu.

1.5. Sekojošas sankcijas ir piemērojamas fiziskām personām: a) brīdinājums; b) naudas sods; c) izslēgšana; d) aizliegums atrasties ģērbtuvēs un/vai rezervistu soliņā; e) aizliegums atrasties stadionā; f) aizliegums piedalīties jebkādās ar futbolu saistītās aktivitātēs; g) apbalvojumu atņemšana; h) atbilstošas uzvedības apmācība.

1.6. Sekojošas sankcijas ir piemērojamas juridiskām personām: a) brīdinājums; b) naudas sods; c) spēlētāju pāreju aizliegums; d) spēles sarīkošana bez skatītājiem; e) spēles sarīkošana neitrālā laukumā; f) aizliegums reģistrēt jaunus spēlētājus; f) spēles rezultāta anulēšana; g) izslēgšana no sacensībām; h) zaudējuma piešķiršana i) punktu atņemšana; j) pārcelšana uz zemāku līgu; k) apbalvojumu atņemšana; l) aizliegums spēlēt noteiktā stadionā; m) spēles atkārtota aizvadīšana.

1.7. Naudas sods ir maksājams eiro (EUR).

1.8. DK nolemj par maksājuma nosacījumiem un termiņiem.

1.9. Brīdinājums (dzeltenā kartīte) ir tiesneša disciplinārsods spēlētājam, trenerim vai oficiālajai personai spēles laikā, lai sodītu par mazāk nopietnu nesportisku uzvedību.

1.10. Diviem brīdinājumiem vienas spēles laikā seko noraidījums un seko automātiska diskvalifikācija uz nākamo spēli. Divi brīdinājumi, kuru rezultātā tika piešķirts noraidījums, tiek dzēsti.

1.11. Ja ir pārspēlējama pārtraukta spēle, anulējams jebkurš brīdinājums, kas piešķirts šajā spēlē. Ja spēle nav jāpārspēlē, paliek spēkā brīdinājumi, kurus saņēma komandas.

1.12. Ja spēlētājs ir noraidīts no laukuma (tieša sarkanā kartīte) un šajā spēlē ir iepriekš saņēmis brīdinājumu, tas paliek spēkā.

1.13. Ja treneris vai oficiālā persona ir izraidīta no tehniskās zonās (tieša sarkanā kartīte) un šajā spēlē ir iepriekš saņēmis brīdinājumu, tas paliek spēkā.

1.14. Noraidījums ir tiesneša lēmums spēles laikā likt kādam spēlētājam, trenerim vai oficiālajai personai atstāt spēles laukumu un tehnisko zonu.

1.15. Spēlētājs, treneris vai oficiālā persona tiek noraidīta, ja tam tiek piešķirta sarkanā kartīte. Sarkanā kartīte ir uzskatāma kā tieša, ja ar to soda par nopietnu nesportisku uzvedību atbilstoši Futbola noteikumiem. Tā ir uzskatāma kā netieša, ja tā ir saņemta par diviem brīdinājumiem vienā spēlē.

1.16. Noraidījumam automātiski seko diskvalifikācija uz nākamo spēli. Ja noraidījums ir spēlē, kas vēlāk tiek pārtraukta, tad neatkarīgi no tā, vai spēle tiek pārspēlēta vai nē, noraidījums paliek spēkā. DK var pagarināt diskvalifikācijas laiku.

1.17. Spēlētāja, trenera vai oficiālās personas diskvalifikācija uz spēli ir aizliegums piedalīties nākamajā komandas kalendārajā spēlē.

1.18. Diskvalifikāciju piešķir uz noteiktu skaitu spēļu vai laika termiņu.

1.19. Ja spēlētāja, trenera vai oficiālās personas diskvalifikācija ir jāizcieš spēļu skaita veidā, diskvalifikācijas izpildei skaita tikai savas komandas faktiski nospēlētās spēles. Ja spēle ir pārtraukta, atcelta vai ieskaitīts zaudējums, diskvalifikāciju tikai tad uzskata par izciestu, ja komanda, pie kuras pieder diskvalificētais spēlētājs, nav atbildīga par faktiem, kuru dēļ spēle ir pārtraukta, atcelta vai piešķirts zaudējums.

1.20. Ar DK lēmumu diskvalificētais treneris vai oficiālā persona:

1.20.1. ir tiesīgs piedalīties pēcspēles preses konferencēs;

1.20.2. var sekot līdzi notikumiem spēlē tikai no tribīnēm un tam nav tiesību komunicēt ar savas komandas spēlētājiem, citiem komandas treneriem un personām, kuras atrodas uz komandas soliņa;

1.20.3. nav tiesīgs ieiet komandu ģērbtuvēs, tunelī vai tehniskajā zonā divas stundas pirms spēles, spēles laikā un divas stundas pēc spēles.

1.21. Trenerim vai oficiālajai personai, kuru tiesnesis ir noraidījis spēles laikā, ir jādodas uz tribīnēm vai ģērbtuvēm. Viņš nevar atrasties laukuma tuvumā vai tunelī. Puslaika pārtraukumā noraidītais treneris vai oficiālā persona ģērbtuvē var komunicēt ar savas komandas spēlētājiem, taču nevar jebkādā veidā sazināties (telefoniski, izmantojot trešo personu vai nododot pierakstus) spēles laikā.

1.22. Gadījumā, ja tiek novērots p.1.19 vai p.1.20 aizliegumu pārkāpums, spēles inspektors, delegāts un/vai RFF/FTA oficiālas personas to atzīmē savā ziņojumā un lieta tiek nodota izskatīšanai DK, kas pieņem lēmumu par papildus sankciju piemērošanu.

1.23. DK var daļēji atcelt piespriesto sodu. DK nolemj, kura soda daļa atceļama. Attiecībā uz diskvalifikāciju tās minimālais izciešanas laiks ir vismaz puse no sākotnējā soda.

1.24. DK var noteikt sodītajai personai nosacītu diskvalifikāciju.

1.25. Ja persona, kura saņem soda izciešanas daļēju atlikšanu, pārbaudes laikā izdara citu pārkāpumu, atlikšana tiek automātiski atcelta un tiek piemērots sods, kuru pievieno sodam, kāds noteikts par jauno pārkāpumu.

1.26. Par pārkāpumiem, kas ir izdarīti spēles laikā, nevar ierosināt lietu, ja ir pagājuši divi gadi vai vairāk.

1.27. Par dopinga pārkāpumiem lietu nevar ierosināt ja ir pagājuši astoņi vai vairāk gadi.

**2.daļa. Speciālā daļa**

2.1. Klubs (laukuma saimnieku komanda) ir atbildīgs par skatītāju neatļautu uzvedību.

2.2. Klubs (laukuma saimnieku komanda) ir atbildīgs par diskvalificēto personu atrašanos vietās, kurās tām ir noteikts aizliegums saskaņā ar DK lēmumu.

2.3. Viesu klubs (komanda) ir atbildīgs par savu skatītāju neatļautu uzvedību. Līdzjutēji, kas ir ieņēmuši vietas stadiona viesu sektorā, tiek uzskatīti par viesu kluba līdzjutējiem, ja vien netiek pierādīts pretējais.

2.4. Neatļauta uzvedība ir citu personu fiziska aizskaršana, sporta bāzes priekšmetu bojāšana, degošu priekšmetu pielietošana, priekšmetu mešana, jebkādas formas aizskarošu lozungu izkāršana, aizskarošu izteicienu lietošana, uziešana uz laukuma un cita Latvijas Futbola Ētikas kodeksa, LFF Drošības pasākumu reglamenta, LFF Sacensību sanitārā protokola un LFF Godīgas spēles (integrity) deklarācijas pārkāpšana.

2.5. Atbildība, kas norādīta p.2.1. - p.2.3. ietver arī spēles, kas notiek neitrālā laukumā.

2.6. Klubiem un komandām ir jāseko savu spēlētāju saņemtajiem brīdinājumiem un noraidījumiem, kā arī jāseko tam, lai tiktu ievēroti piešķirto diskvalifikāciju periodi.

2.7. Ja komandai ir ieskaitīts zaudējums saskaņā ar Disciplinārā reglamenta Pielikuma Nr.1. p.5., taču spēles rezultātā vārtu starpība ir vēl lielāka par sliktu diskvalificētajai komandai, tad paliek spēkā rezultāts ar lielāko vārtu starpību. Uzvarējušās komandas vārtu guvumi un abu komandu disciplinārās sankcijas, kuras ir saņemtas minētās spēles laikā, paliek spēkā. Gadījumā, ja tiek ieskaitīts zaudējums komandai, kura ir uzvarējusi spēli, gūtie vārti šajā spēlē netiek skaitīti vārtu guvēju kopvērtējumā, savukārt disciplinārās sankcijas paliek spēkā.

2.8. Fiziskai vai juridiskai personai, kura ar futbolu saistītās aktivitātēs vilto dokumentus, izmanto viltotus vai falsificētus dokumentus, var tikt piemērotas sankcijas saskaņā ar Disciplināro reglamentu.

2.9. Diskvalifikācijas par dopinga pārkāpumiem tiek noteiktas atbilstoši „FIFA Anti-dopinga reglamentam”.

2.10. Ja vairāk nekā viens spēlētājs no komandas ir sodīts par dopinga pārkāpumiem, var sodīt arī klubu, komandai var noņemt punktus un komandas rezultātus attiecīgajās sacensībās var anulēt.

2.11. Katram spēlētājam, kurš piedalās RFF/FTA organizētās sacensībās vai citā pasākumā, vai treniņos, kas paredzēti līdzdalībai šādās sacensībās, jāpiekrīt iziet jebkādus testus, kurus organizē attiecīgā starptautiskā vai nacionālā antidopinga institūcija.

**3.daļa. Institūcijas**

3.1. RFF/FTA institūcijas (attiecībā uz disciplinārlietu izskatīšanu) ir RFF Disciplinārā komisija (DK).

3.2. DK sastāvu apstiprina RFF valde.

3.3. DK pieņem savus lēmumus pilnīgi neatkarīgi, tā nedrīkst saņemt norādījumus ne no vienas citas RFF/FTA institūcijas.

3.4. Citi RFF/FTA institūcijas locekļi var piedalīties DK sēdēs tikai gadījumā, ja viņi ir pieaicināti.

3.5. DK locekļiem ir jāatturas no piedalīšanās sēdēs interešu konflikta gadījumā.

3.6. DK locekļu pienākumu pildīšanas laikā iegūtā informācija ir konfidenciāla.

3.7. DK lēmumos iekļautie termiņi tiek skaitīti no nākamās darba dienas pēc lēmumu stāšanās spēkā.

3.8. Ja laika perioda (limita) pēdējā diena ir brīvdiena, laika limits izbeidzas nākamajā darba dienā.

3.9. Attiecīgajā lietā iesaistītās puses var tikt uzklausītas pirms lēmuma pieņemšanas un tās var: a) iesniegt savus argumentus vai ar lietu saistītos dokumentus; b) tikt lūgtas uzrādīt pierādījumus.

3.10. Par DK sēdes veidu – atklāta vai slēgta sēde, kā arī atļauju veikt sēdes audio un/vai video ierakstus lēmumu pieņem DK priekšsēdētājs.

3.11. Pieņemot attiecīgos lēmumus, DK izskata spēles tiesneša ierakstus spēles protokolā, kā arī inspektora, delegāta un/vai RFF/FTA oficiālo personu ziņojumus, audio, video ierakstus un medijos publicēto informāciju.

3.12. Noteicošie dokumenti attiecībā uz notikumiem spēles laikā ir spēles protokols, kā arī spēles inspektora, delegāta un/vai RFF/FTA oficiālo personu ziņojums.

3.13. Ja līdz noteiktam termiņam nav iesniegta apelācija, DK pieņemtie lēmumi par dopingu caur LFF ir paziņojami Pasaules Antidopinga Aģentūrai (WADA).

3.14. DK lēmumi stājas spēkā, kad tie ir publicēti RFF/FTA sacensību mājaslapās vai paziņoti pa elektronisko pastu vai ar ierakstīto vēstuli.

3.15. Gadījumā, ja DK pieņemtais lēmums tiek apstrīdēts apelācijas kārtībā, DK lēmums ir spēkā līdz apelācijas lēmuma pieņemšanai vai līdz citas institūcijas lēmumam, kas saskaņā ar LFF vai starptautiskiem tiesību aktiem attiecīgajā lietā ir pēdējā instance, kuras lēmums ir galīgs un nav pārsūdzams.

3.16. Jautājumus, kuri netiek regulēti ar šo Reglamentu, DK lemj atbilstoši FIFA, UEFA un LFF reglamentējošajiem dokumentiem un praksei.

**4.daļa. Disciplinārā komisija**

4.1. DK: a) iepazīstas ar RFF/FTA organizēto sacensību spēļu protokoliem, inspektora, delegāta un/vai RFF/FTA oficiālo personu ziņojumiem; b) pieņem lēmumus par RFF/FTA sacensību reglamentu pārkāpumiem; c) pagarina diskvalifikāciju uz spēlēm, kas sekoja automātiski pēc noraidījuma saņemšanas; d) piespriež papildus sankcijas.

4.2. Atkārtotu pārkāpumu gadījumā DK var palielināt sankcijas.

4.3. Jebkura persona, kura ir saistīta ar RFF/FTA organizētajām sacensībām, var rakstveidā ziņot DK par faktiem, kurus tā uzskata par neatbilstošiem RFF/FTA sacensību un LFF reglamentiem, kā arī Spēles noteikumiem.

4.4. DK pieņem lēmumus 30 dienu laikā no p.4.1-p.4.3. minēto dokumentu saņemšanas dienas.

4.5. Daudzos gadījumos (tikai ne īpaši nopietnā un ne interešu konflikta gadījumā) DK var pilnvarot atbilstoši RFF vai FTA valdes priekšsēdētājus vienpersoniski noteikt attiecīgas sankcijas fiziskām un juridiskām personām šī Disciplinārā reglamenta un Disciplinārā reglamenta Pielikuma Nr.1. ietvaros.

**5.daļa Apelācijas**

5.1. Apelāciju, kas jāiesniedz LFF Disciplinārlietu komitejai, var iesniegt par jebkuru DK lēmumu, izņemot: a) brīdinājumu; b) diskvalifikāciju uz mazāk kā piecām spēlēm jeb līdz diviem mēnešiem; c) naudas sodu mazāku par 700 EUR, kas ir piespriests klubam vai komandai, vai mazāku par 280 EUR fiziskām personām.

5.2. LFF Disciplinārlietu komitejai var iesniegt apelāciju persona, uz kuru attiecas lēmums.

5.3. Klubi un komandas var iesniegt apelāciju pret lēmumiem, ar kuriem ir sodīti to spēlētāji, oficiālas personas. Tiem ir nepieciešama attiecīgās personas rakstveida piekrišana.

5.4. Jebkurai pusei, kura gatavojas iesniegt apelāciju, par to ir rakstveidā jāinformē RFF/FTA triju darba dienu laikā pēc DK lēmuma stāšanās spēkā. Nākamo septiņu darba dienu laikā no paziņojuma iesniegšanas jāiesniedz apelācija.

5.5. Ja p.5.4. prasība netiek ievērota, apelāciju nepieņem.

**6.daļa Pielikumi**

6.1. Šī reglamenta pielikums ietver disciplinārās sankcijas.

6.2. Pielikums ir šī Reglamenta neatņemama sastāvdaļa.

**DISCIPLINĀRĀ REGLAMENTA PIELIKUMS Nr.1**

**ir saistošs visu RFF/FTA sacensību dalībniekiem**

1. RFF/FTA sacensību brīdinājumi un noraidījumi tiek skaitīti atsevišķi.
2. RFF/FTA dažādu sacensību brīdinājumi tiek skaitīti atsevišķi.
   1. Spēlētājs vai oficiālā persona pēc noraidījuma RFF/FTA sacensību spēlēs nevar piedalīties kluba/komandas vienā vai vairākās nākamajās spēlēs - sacensībās, kurās viņš šo noraidījumi ir saņēmis (izņemot p.p. 19.5.,19.6.,19.7. minēto pārkāpumu gadījumos).
   2. Spēlētājs vai oficiālā persona pēc noraidījuma par pārkāpumiem, kuri paredzēti p.p. 19.5.,19.6.,19.7., tiek diskvalificēts un nevar piedalīties jebkurās RFF/FTA organizētajās sacensībās līdz DK noteiktam laika periodam.
   3. Spēlētājs pēc noraidījuma par pārkāpumiem nevar piedalīties spēlē arī kā oficiāla persona un otrādi - oficiāla persona pēc norādījuma par pārkāpumiem nevar piedalīties spēlē kā spēlētājs.
3. Ja spēlētājs kādā no RFF/FTA sacensībām saņem diskvalifikāciju, kuru viņš nav izcietis līdz esošās sezonas beigām, izņemot noraidījumus par 2 brīdinājumiem vienā spēlē vai par acīmredzamas vārtu gūšanas iespējas liegšanu, tad spēlētājam piespriestā diskvalifikācija, kas netika izciesta esošās sezonas ietvaros tiek pārcelta uz nākamo sezonu.
   1. Spēlētāju diskvalifikācija pēc kārtējā brīdinājuma saņemšanas sezonas pēdējā spēlē nepāriet uz nākamo sezonu, un brīdinājumi anulējas.
4. Klubi un komandas ir atbildīgi par:
   1. precīzu RFF/FTA apstiprināto reglamentu izpildi;
   2. kārtības nodrošināšanu sporta bāzē līdz spēles sākumam, spēles laikā un pēc tās, līdz abas komandas, tiesneši un līdzjutēji ir atstājuši stadionu.
5. RFF/FTA organizēto sacensību komandai ieskaita tehnisko zaudējumu ar 0:3 futbolā, 0:5 minifutbolā un 0:10 telpu, pludmales un jaunatnes futbolā, kā arī piešķir naudas sodu par:

|  |  |  |
| --- | --- | --- |
| 5.1. | Neierašanos uz kārtējo spēli bez attaisnojošiem  iemesliem | No 400,- EUR un/vai D.R.  p.1.6. paredzētās sankcijas |
| 5.2. | Ja komanda atsakās spēlēt vai turpināt iesākto spēli | 400,- EUR un/vai D.R. p.1.6  paredzētās sankcijas |
| 5.3. | Spēles laukuma neatbilstību (laukuma saimnieku vainas dēļ) spēles sarīkošanas prasībām (nosaka tiesnesis un delegāts (vai  inspektors, kurš veic delegāta funkcijas) | No 1000,- EUR un/vai D.R.  p.1.6 paredzētās sankcijas |
| 5.4. | Spēles (neuzsākšanu 10 minūtes laikā) pārtraukšanu konkrēta kluba/komandas spēlētāju vai oficiālo personu nedisciplinētas uzvedības dēļ | 400,- EUR un/vai D.R. p.1.6  paredzētās sankcijas |
| 5.5. | Ja spēle netiek pabeigta sakarā ar nekārtībām sacensību vietā | 400,- EUR un/vai D.R. p.1.6  paredzētās sankcijas |
| 5.6. | Diskvalificēta, čempionāta pieteikumā vai spēles protokolā neiekļauta vai neatļauta spēlētāja piedalīšanos spēlē, federācijas sagatavoto spēlētāju limita neievērošana vai spēlētāja pieteikšanu/iekļaušanu spēles protokolā, pārkāpjot starptautisko spēlētāju pāreju  noteikumus | 280,- EUR un/vai D.R. p.1.6  paredzētās sankcijas |
| 5.7. | Ja spēle nenotika sakarā ar to, ka viesu  komanda nevar nodrošināt krāsas ziņā atšķirīgu spēļu formas tērpu | 280,- EUR un/vai D.R. p.1.6  paredzētās sankcijas |

* 1. Klubs/komanda tiek sodītas:
     1. Ja sporta bāzē, kurā tiek sarīkota RFF/FTA sacensību spēle, atbilstoši reglamentu prasībām nav:

|  |  |  |
| --- | --- | --- |
| 6.1.1. | Bumbu padevēji | 40,- EUR |
| 6.1.2. | Tiesnešu un spēlētāju ģērbtuves | 100,- EUR |
| 6.1.3. | Dušas ar karsto ūdeni (kā arī nav iespējas nomazgāties citās telpās) | 100,- EUR |
| 6.1.4. | Rezerves spēlētāju un kluba/komandas oficiālo personu vietas | 40,- EUR |
| 6.1.5. | Spēļu bumbas | 70,- EUR |
| 6.1.6. | Ievērota sabiedriskā kārtība (skatītāju iejaukšanās spēlē, lamāšanās utt.) | no 70 līdz 170,- EUR |

* + 1. Sekojošu pārkāpumu gadījumā:

|  |  |  |
| --- | --- | --- |
| 6.2.1. | Par spēlētāja, kluba/komandas vai kluba/komandas oficiālo personu neētisku uzvešanos un neētiskiem izteicieniem publiskās vietās, masu medijos, pārkāpjot Latvijas Futbola Ētikas kodeksu | no 70 līdz 280,- EUR |
| 6.2.1.1. | Par spēlētāja, kluba/komandas vai kluba/komandas oficiālo personu neētiskiem izteicieniem publiskās vietās, masu medijos vērstiem uz tiesnešiem | no 200 līdz 500,- EUR |
| 6.2.2. | Par spēlētāju vai kluba/komandas oficiālo personu iejaukšanos tiesneša darbībā, rupju apvainojumu | no 70 līdz 280,-EUR,  diskvalifikācija no 1 (vienas) līdz 5 (piecām) spēlēm  un DR p.1.5 d) |
| 6.2.3. | Par futbolista patiesā spēlētāja statusa  apzinātu slēpšanu | 1400,- EUR |
| 6.2.4. | Par pirotehnikas izmantošanu, pārkāpjot LFF Drošības pasākuma reglamentu | no 70,- līdz 280,- EUR |
| 6.2.5. | Par dažādu priekšmetu mešanu uz laukuma (par katru) | no 70,- līdz 280,- EUR |
| 6.2.6. | Par dzērienu ienešanu un lietošanu stadionā (stikla un dzelzs traukos) | no 70 līdz 170,- EUR |
| 6.2.7. | Par neierašanos uz DK vai kādu obligātu klubu/komandu kopējo sēdi, iepriekš nepaziņojot (ne vēlāk kā 48 stundas  iepriekš) pēc savlaicīga uzaicinājuma | 140,- EUR |
| 6.2.8. | Par atteikšanos spēlēt RFF/FTA sacensībās pēc iepriekšēja pieteikuma iesniegšanas | 400,- EUR |
| 6.2.9. | Par pieteikuma grafika neievērošanu vai citu dokumentu vai nepieciešamas informācijas savlaicīgu neiesniegšanu | 140,- EUR |
| 6.2.10. | Par 5 (pieciem) vai vairāk disciplinārsodiem (brīdinājumiem un noraidījumiem) 1 (vienā) spēlē (divu brīdinājumu vienā spēlē rezultātā saņemtā sarkanā kartīte netiek skaitīta kā atsevišķs  Disciplinārsods) | 140,- EUR |
| 6.2.11. | Par RFF/FTA DK komisijas lēmumu savlaicīgu neizpildīšanu | Disciplinārā  reglamenta p.1.5. vai  p.1.6. paredzētās  sankcijas, un/vai naudas sods 400,- EUR |
| 6.2.12. | Ja klubs sāk jebkādas pārrunas ar cita kluba spēlētāju par pāreju, kuram ir spēkā  esošs līgums, neinformējot esošo klubu saskaņā ar LFF reglamentu par spēlētāju statusu un pārejām | 400,- EUR |
| 6.2.13. | Par interneta pieslēguma nenodrošināšanu stadionā | no 140,- EUR  līdz 400,- EUR |
| 6.2.14. | Par laukuma kvalitāti, kas neatbilst LFF Stadionu un infrastruktūras noteikumiem | no 140,-  līdz 400,- EUR |
| 6.2.15. | Par nesavlaicīgu laukuma sagatavošanu spēlei | no 140,-  līdz 400,- EUR |
| 6.2.16. | Par Disciplinārā reglamenta p.2.1. – p.2.3.  pārkāpumiem | no 140,- līdz 400,- EUR |
| 6.2.17. | Par apelācijas neiesniegšanu pēc paziņojuma iesniegšanas par apelācijas iesniegšanu | 140 EUR |
| 6.2.18. | Par nenokomplektētu komandas formu vai formas prasību neievērošanu | no 70,- līdz 200 EUR |
| 6.2.19. | Par nepieciešamā spēlētāju skaita vai oficiālo personu nenodrošināšanu | no 70,- līdz 200 EUR |
| 6.2.20. | Par RFF/FTA sacensību reglamentu neievērošanu vai pārkāpšanu, kas nav atsevišķi minētas Disciplinārajā reglamentā un tas Pielikumā Nr.1. | no 70,- līdz 200 EUR |

* 1. Ja spēlētājs vai oficiālā kluba/komandas persona diskriminē vai ceļ neslavu kādam attiecībā uz viņa ādas krāsu, valodu, reliģiju vai izdara kādu citu rasistisku darbību:
     1. spēlētājam: diskvalifikācija uz 3 (trīs) mēnešiem, atkārtotā gadījumā – mūža diskvalifikācija;
     2. oficiālajai personai tiek piemērots DR p.1.5. c) uz sešu mēnešu termiņu, atkārtotā gadījumā – mūža diskvalifikācija;
     3. klubs vai komanda tiek sodīta:
        + pēc pirmā pārkāpuma – no 1400,- EUR;
        + pēc otrā pārkāpuma – no 4000,- EUR;
        + pēc trešā pārkāpuma – no 7000,- EUR.
  2. Ja līdzjutēju grupa traucē spēles norisi, neatļauti uzvedas (lamājās, traucē skatītājiem u.t.t.) izraisa nekārtības tribīnēs (stadionā), mudina uz vardarbību – klubam/komandai sods no 280 līdz 700 EUR (ja nav iespējams identificēt, kura kluba/komandas līdzjutēji tie ir, tiek sodīts klubs/komanda – laukuma saimnieku komanda).
  3. Spēlētājs vai oficiālā persona, kas vilto dokumentus vai arī izdara darbību, kas nav savienojama ar sporta ētiku tiek diskvalificēta no 12 (divpadsmit) mēnešiem līdz mūža diskvalifikācijai.
  4. RFF/FTA DK ir kompetenta pieņemt lēmumus Godīgas spēles (integrity) procesa ietvaros kā institūcija, kas piemēro sankcijas saskaņā ar apstiprināto LFF Godīgas spēles (integrity) pasākumu plānu un LFF noteikumiem attiecībā uz spēļu rezultātu ietekmēšanu, finanšu spekulācijām un derībām.
     1. Gadījumā, ja Godīgas spēles (integrity) lietu izskatīšanas procesa rezultātā RFF/FTA DK secina, ka kāda no RFF/FTA jurisdikcijā esošām personām (fiziskām un/vai juridiskām) ir pārkāpusi godīgas spēles principus, veicot manipulācijas ar RFF/FTA organizēto sacensību rezultātiem vai veikusi mēģinājumu veikt minētās darbības, tad attiecīgajai personai ir piemērojama diskvalifikācija no 6 (sešiem) mēnešiem līdz mūža diskvalifikācijai un arī naudas sods līdz 2000 EUR;
     2. Par godīgas spēles principu pārkāpumu p.10.1. izpratnē tiek uzskatītas jebkuras darbības, kuras vērstas uz to, lai tiešā vai netiešā veidā veiktu manipulācijas ar spēles gaitu vai iznākumu, veidā, kas nav savienojams ar sporta ētiku.
  5. Visiem spēlētājiem, futbola klubu/komandu vadītājiem un citām klubu/komandu oficiālajām personām, kas piedalās RFF/FTA organizētājās sacensībās, kā arī spēļu tiesnešiem un citām RFF/FTA oficiālajām personām, kas piedalās RFF/FTA sacensību organizēšanā, ir aizliegts pašiem vai ar citu personu starpniecību veikt naudas likmes uz RFF/FTA organizēto sacensību spēlēm.
     1. Šī punkta pārkāpuma gadījumā tiek piemērots naudas sods līdz 10000 EUR un diskvalifikācija līdz mūža diskvalifikācijai.
  6. Pamatojoties uz spēles protokolā fiksētajiem noraidījumiem un brīdinājumiem par izdarītajiem pārkāpumiem, pret spēlētājiem pielietojamas sekojošas soda sankcijas:
* Ja spēlētājs vienā spēlē saņem brīdinājumu, pēc kura jāseko spēlētāja diskvalifikācijai un vienlaikus šajā spēlē tiek noraidīts no laukuma, tad par katru pārkāpumu seko atsevišķs sods un diskvalifikācija.
* Spēlētājam, kas pāriet uz citu klubu/komandu sezonas laikā, saglabājas nedzēstie brīdinājumi.
* Rīgas futbola čempionātā spēlētājs, kurš saņem trešo brīdinājumu sezonā, automātiski izlaiž nākamo spēli, kā arī izlaiž spēli pēc katriem nākamajiem diviem brīdinājumiem.
* Citās RFF/FTA sacensībās spēlētājs, kurš saņem trešo brīdinājumu sezonā, automātiski izlaiž nākamo spēli, kā arī izlaiž spēli pēc katriem nākošajiem trīs brīdinājumiem.
  + 1. Pamatojoties uz spēles protokolā fiksētajiem noraidījumiem un brīdinājumiem par izdarītajiem pārkāpumiem, pret treneriem un oficiālajām personām pielietojamas sekojošas soda sankcijas:

1. Ja treneris vai oficiālā persona vienā spēlē saņem brīdinājumu, pēc kura jāseko diskvalifikācijai un vienlaikus šajā spēlē tiek noraidīta no laukuma, tad par katru pārkāpumu seko atsevišķs sods un diskvalifikācija.
2. Trenerim vai oficiālai personai, kas pāriet uz citu klubu/komandu sezonas laikā, saglabājas nedzēstie brīdinājumi.
3. Rīgas futbola čempionāta treneris vai oficiālā persona, kas saņem trešo brīdinājumu sezonā, automātiski izlaiž nākamo spēli, kā arī izlaiž spēli pēc katriem nākamajiem diviem brīdinājumiem.
4. Citās RFF/FTA sacensībās treneris vai oficiālā persona, kas saņem trešo brīdinājumu sezonā, automātiski izlaiž nākamo spēli, kā arī izlaiž spēli pēc katriem nākamajiem trīs brīdinājumiem.
   1. Komanda tiek izslēgta no attiecīgā čempionāta:

* par trešo tehnisko zaudējumu;
* par darbībām, kas vērstas uz manipulāciju ar spēles rezultātu;
* par dalības maksas nesamaksāšanu līdz noteiktam termiņam.
  1. Klubi/komandas, kas sezonas laikā izstājas vai tiek izslēgti no RFF/FTA sacensībām, var netikt pielaisti nākamajā sezonā RFF/FTA sacensībās.
  2. DK ir tiesības pielietot speciālas sankcijas atsevišķu pārkāpumu gadījumos, kuri nav iekļauti Disciplinārajā reglamentā un tas Pielikumā Nr.1.
  3. Protesta gadījumā RFF/FTA sacensību klubam/komandai ir jāiemaksā LFF bankas kontā 100,- EUR. Ja 24 stundu laikā pieteiktā protesta teksts netiek iesniegts RFF/FTA, tiek piemērots naudas sods 100,- EUR apmērā.
     1. Protesti par spēles rezultātu tiek pieņemti tikai sekojošos gadījumos:
     2. Ja spēlē piedalās spēlētājs, kuram nebija šādas tiesības, pamatojoties uz RFF/FTA, LFF un/vai FIFA reglamentējošajiem dokumentiem;
     3. acīmredzams Spēles noteikumu pārkāpums no galvenā tiesneša puses, kas ietekmēja spēles gala rezultātu.
     4. Protesti par tiesnešu lēmumiem tiek pieņemti tikai sekojošos gadījumos:
     5. ja tiesnesis piemēro disciplināro sankciju (brīdinājumu vai noraidījumu), kļūdoties ar spēlētāja identitāti;
     6. nopietnu pārkāpumu gadījumos, kas atbilst vismaz vienas spēles diskvalifikācijai, gadījumā, ja spēles tiesneši neredzēja attiecīgo notikumu un nevarēja pieņemt atbilstošu lēmumu. Šādā gadījumā protestam ir jāpievieno minētās spēles epizodes videoieraksts.
  4. Pārkāpjot RFF/FTA klubu/komandu sacensību reģistrēšanas vai pārvaldīšanas noteikumus speciāli izveidotājā e-vidē, DK ir tiesības pielietot speciālas sankcijas.
  5. Piešķirtie naudas sodi ir jāapmaksā 30 (trīsdesmit) dienu laikā no DK lēmuma stāšanās spēkā.
  6. Spēlētāju un/vai oficiālo personu diskvalifikācijas RFF/FTA sacensībās:

|  |  |
| --- | --- |
| 19.1. uz 1 spēli | * par 2 brīdinājumiem vienā spēlē; * par noraidījumu, kurš saņemts, liedzot pretinieku komandas spēlētājam acīmredzamu iespēju gūt vārtus. |
| 19.2. uz 2 spēlēm + 70,- EUR | * par ļoti rupju spēli; * par ļoti nesportisku spēli; * par savlaicīgu nepakļaušanos tiesneša norādījumam atstāt laukumu pēc noraidījuma saņemšanas; * par atrašanos vai pārvietošanos neatļautās vietās (t.sk. pēc noraidījuma saņemšanas par atgriešanos un atrašanos spēles laukumā un tehniskajā zonā); |
| 19.3. uz 2 spēlēm + 100,- EUR | * par aizvainojošu, nepieklājīgu vārdu, izteicienu vai žestu lietošanu; * par mešanu ar priekšmetu (dubļiem, bumbu utt.). |
| 19.4. uz 1 spēli uz 3 spēlēm + 170,- EUR | * par tīšu sitienu (ar roku, kāju, galvu utt.)   pretiniekam;   * pat izteiktiem draudiem (pretiniekam, skatītājiem). |
| 19.5. no 1 līdz 3 mēnešiem vai līdz noteiktam laika periodam, atkarībā no pārkāpuma  smaguma, diskvalifikācija un sods no 170,- EUR līdz 500,- EUR | * par agresīvu izturēšanos pret spēlētājiem, tiesnešiem, oficiālajām personām, skatītājiem; * par kautiņa izraisīšanu vai iesaistīšanos tajā; * par spļaušanu pretiniekam, oficiālajām personām, skatītājiem. |
| 19.5.1. 3 mēnešu diskvalifikācija un 500,- EUR  naudas sods | - par izteiktiem draudiem tiesnešiem; |
| 19.6. diskvalifikācija līdz sezonas beigām vai līdz noteiktam periodam un  naudas sods no 400,- EUR  līdz 1000,- EUR | * par uzbrukumu tiesnesim (ar elkoni, dūri, kāju,   galvu utt.);   * par spļaušanu tiesnesim. |
| 19.7. diskvalifikācija līdz sezonas beigām vai līdz noteiktam periodam un  naudas sods no 400,- EUR  līdz 1000,- EUR | - par provokāciju uz naidu vai vardarbību. |

1. Disciplinārā reglamenta Pielikumā Nr.1. p.19. minētās diskvalifikācijas, kuras tiek piemērotas uz noteiktu laiku, tiek izciestas sākot no tās dienas, kad ir saņemts noraidījums (nevis no LFF DK lēmuma pieņemšanas dienas).